Shpirti luftarak i Oklahomës 
Banorët e këtij shteti që u prekën së fundmi nga tornadoja kanë treguar vendosmëri në kapërcimin e katastrofave, si natyrore edhe njerëzore.
Todd Mauldin nga një zonë rurale e Oklahomës, humbi shtëpinë dhe kamionin: Kjo lloj qetësie dhe vendosmërie është një tipar i admirueshëm i banorëve të Oklahomës. Në këtë lagje të shkatërruar në distriktin Moore, shumë njerëz mendojnë të rindërtojnë dhe të rifillojnë jetën. Kjo nuk është hera e parë që ky shtet është përballur me tragjedi. Ka vuajtur më shumë katastrofa për njeri, se çdo shtet tjetër dhe jo të gjitha kanë qenë natyrore. Më 19 prill, 1995 një bombë shpërtheu para godinës federale Murrah në Qytetin e Oklahomës, duke shkaktuar vdekjen e 168 personave. Më pas, Timothy McVeigh, u gjykua, dënua dhe ekzekutua për këtë krim. Banorët e Oklahomës bashkuan forcat për të ndihmuar viktimat dhe më pas ngritën këtë monument, me karrige prej metali në rreshta njëri pas tjetrit, aty ku më parë ngrihej godina. Sue Craig, një guidë turistike, flet për simbolikën: Craig e kujton mirë atë ditë, megjithëse nuk ishte vetë e pranishme: “Isha mësuese në Moore, vendi ku goditi tornadoja së fundmi”. Reagimi ndaj shpërthimit, ishte frymëzim për shprehjen “Standardi i Oklahomës”. Presidenti Obama iu referua këtij standardi gjatë një vizitë në këtë shtet të dielën: Standardi i Oklahomës u duk qartë pas tornados: Vullnetarët kanë ardhur me ushqim, ujë dhe artikuj të tjerë të nevojshëm. Joey Dean, që po studion për t’u bërë prift baptist thotë se kjo është një sjellje tipike e banorëve të Oklahomës. Dhe ata që janë prekur nga katastrofa e vlerësojnë këtë ndihmë si Brooklyn Pearce and her family: Zyrtarët e këtij shteti janë të kënaqur nga reagimi. Por ata thonë se nxjerrin mësime nga çdo katastrofë, që të jenë edhe më efikasë nëse ndodh përsëri. Me kalimin e kohës, banorët do të rindërtojnë dhe do të ecin përpara me jetën e tyre, por siç tregon shpërthimi tek përkujtimorja, ata do të ruajnë gjithashtu një vend në zemrat e tyre për ata që humbën jetën.